Kolding, den 27. august 2020

5A

Børnehuset Solskin

Selvstændighedsvej 7

7156 Børneby

Att. Leder Joan Jensen

*Ansøgning til stillingen som pædagogmedhjælper*

**PM**Pavel Mirka

Poul Madsensvej 114 3. tv.
 7156 Børneby

pm@mail.dk
12 34 56 78

**Erfaren pædagogmedhjælper, der elsker sit job, til tjeneste**

Jeg har læst jeres annonce på FOA Job og griber straks chancen for at søge én af de 3 stillinger som jeres nye pædagogmedhjælper. Så håber jeg, jeg kommer øverst i bunken, når I skal finde jeres nye kolleger.

**Hvad kan jeg byde ind med hos jer?**

Jeg har 23 års erfaring som pædagogmedhjælper og elsker mit fag.

I vil få en kollega, som holder af at inkludere børnene i både udendørs og indendørs aktiviteter. Det er skønt at samle en gruppe børn og bruge tid på fordybelse med bagning eller tegning, hvor leg og læring går hånd i hånd. Det er også en stor glæde for mig at kunne være udendørs året rundt, hvor naturen sætter rammen omkring det pædagogiske arbejde.

Mine vigtigste værdier i samværet med børnene er:

* anerkendelse af det enkelte barn og dets individuelle behov og udviklingspotentiale
* gensidig tillid og respekt mellem de voksne, der omgiver børnene
* opmærksomhed på børnenes trivsel ved både at lytte og se det enkelte barn og dets rolle i børnegruppen
* at være en tydelig og aktiv voksen i samværet med børnene.

Som pædagogmedhjælper er jeg godt nok ikke uddannet, men jeg har taget en masse pædagogiske kurser, der har klædt mig godt på til mit arbejde. Dem kan I se i mit CV.

**Tidligere arbejdsgivere har udtalt om mig (se vedlagte anbefalinger)**

* ”Både børn og voksne har nydt godt af Pavels’ empatiske væremåde og hans inkluderende måde at arbejde på”
* ”Pavel var respekteret på stuen som en vigtig del af vores pædagogisk arbejde”
* ”Pavel har overblik og er stabil”

Jeg ser pædagogmedhjælperjobbet som det bedste i verden og håber, I vil se mig til en samtale, hvor I kan høre mere, hvad jeg kan bidrage med som jeres nye kollega.

Jeg glæder mig at høre fra jer.

Venlig hilsen

Pavel Mirka

